Jenson Button

**Jenson Alexander Lyons Button** MBE (rođen 19. januara 1980.) britanski je vozač i prvak Formule 1 u sezoni 2009.

## Mladost 
Sin je bivšeg reli vozača Johna Buttona. Roditelji su mu rastavljeni i ima 3 sestre. Mladi Jenson počeo je u kartingu u 8. godini, nakon što mu je otac kupio prvi karting. Krenuvši u utrkivanje pobijedio je na svim utrkama na kojima je nastupao. Godine 1991. pobijedio je u sve 34 utrke British Cadet Kart Championship. Godine 1997. postaje najmlađi vozač svih vremena u European Super A Championship. Nakon toga 1998. prebacuje se u jače serije formula i pobjeđuje iste godine u British Formula Ford Championship za ekipu Haywood Racing. Godine 1999. nastupa u Formula 3, pobjeđuje u dvjema utrkama i zauzima ukupno treće mjesto na kraju u Britanskom prvenstvu. Također, iste godine dobitnik je prestižne McLaren/Autosport Young Driver of the Year award.

## Karijera u Formuli 1 
### Williams 
U zimskom periodu uoči početka sezone 2000. na njega je bacio oko Sir Frank Williams vlasnik Williams F1 tima i odmah ga je angažirao kao test vozača. Deklasirao je još jednog kandidata za ulogu test-vozača u timu Williamsa Brunu Junqueira. Budući da je vozačka postava Williamsa izgubila još i Alexa Zanardija, Jenson je tako odmah upao na mjesto regularnog vozača utrka pored Ralfa Schumachera. Svoju prvu sezonu Jenson je završio na 8. mjestu u ukupnom poretku, a najbolji rezultat se dogodio na VN Njemačke koju je završio na 4. mjestu. Na VN Belgije Jenson se kvalificirao kao treći (utrku je završio kao peti).

### Benetton i Renault 
[mini|Button u [Benetton Formula|Benettonu 2001.]]
Godine 2001. pod Williamsovim ugovorom prelazi na posudbu u Benetton koji je tada pao pod ruke Renaulta i koji je bio te sezone vrlo slab kada su bili u pitanju rezultati. Sezonu završava kao sedamnaesti.

Godine 2002. Jenson ostaje u istom timu, ali sada pod novim imenom, Renaultom. Pored Jarna Trullija činili su jači dvojac koji bi mogao ugrabiti koji veći rezultat. Za dlaku je izgubio podij na trećoj utrci VN Malezije kada ga prelazi Michael Schumacher u posljednjem krugu zbog kvara na stražnjem ovjesu. Sezonu s Renaultom Jenson završava 7. u ukupnom poretku.

### BAR 
Godine 2003. vođa Renaulta Flavio Briatore mijenja Jensona s Fernandom Alonsom, dosadašnjim test vozačem ekipe Renaulta. Za Jensona je imao samo riječi hvale te je dodao: "Vrijeme će pokazati jesam li pogriješio."

Godine 2005. Alonso mu donosi naslov prvaka te isto ponavlja i 2006. Te je godine Jenson pronašao mjesto u ekipi BAR Honde te se pridružio bivšem svjetskom prvaku iz 1997. Jacquesu Villeneuveu. Njihova međusobna saradnja unutar tima nije bila na visokom nivou i znale su izbivati razne nesuglasice između njih, a sve je već počelo na prvoj utrci te sezone na VN Australije kada je Jenson skrenuo ranije u boks i poremetio strategiju Villeneuveu koji je morao čekati da Jenson izađe. Usljedio je rat riječima kroz čitavu sezonu. Na kraju je Jenson ipak bio bolji od Villeneuvea, a najbolji rezultat u utrci je imao na VN Austrije kada je osvojio 4. mjesto. Na zadnjem slobodnom treningu u subotu ujutro uoči kvalifikacija za VN Monaka na izlasku iz tunela pri brzini 290&nbsp;km/h doživio je tešku nesreću udarivši u ogradu. Težih posljedica nije bilo, ali na toj utrci nije nastupio. Na VN SAD-a bilježi i vodstvo u utrci po prvi put u karijeri. Sezonu završava kao deveti sa 17 bodova, 11 više od Villeneuvea.
[mini|Jenson za upravljačem [British American Racing|BAR-Honde na VN SAD-a 2004.]]

Godina 2004. za Jensona i BAR-Hondu, sada i bez Villeneuvea, bila je poprilično uspješna, a da Michael Schumacher i njegov Ferrari nije bio toliko dominantan Jenson bi bio i još bolji po rezultatima. Osvaja prvi podij u karijeri na VN Malezije i prvi *pole position* na VN San Marina koji se spominje u krugovima F1 kao jedan od najpreciznije odveženih pojedinačnih krugova u historiji F1. Sezonu završava na trećem mjestu u ukupnom poretku vozača. Sezonu je prije svega obilježila *Button trakavica* oko potpisivanja ugovora s Williamsom za sljedeće dvije godine potpisanog 5. augusta 2004. bez ikakvih ranijih konstatacija oko cijelog prelaska u Williams. Jenson je imao dva važeća ugovora koji su ga vezali uz obje ekipe, BAR Hondu i Williams-BMW. Na kraju je ipak Sir Frank Williams popustio, a BAR je isplatio odštetu. 16. oktobra u Milanu FIA je odlučila da Jenson u sezoni 2005. ostaje u BAR Hondi i da je jedino BAR-ov ugovor pravovaljan. Sezonu završava kao treći s 85 bodova.

Godina 2005. počinje s diskvalifikacijom na VN San Marina zbog prelaganog bolida i zbog koje ekipa BAR Honda dobija kaznu nenastupanja na VN Monaka i VN Španije zbog svjesnog varanja i izigravanja pravilnika. Na utrci za VN Monaka Jenson debitira u komentatorskoj kabini te komentira utrku za britanski ITV. Na VN Kanade osvaja jedini *pole position* te sezone, a na VN Njemačke i VN Belgije osvaja jedina penjanja na podij (treće mjesto) te sezone. Sezonu je završio deveti s 37 bodova.
[mini|lijevo|Button na [VN Kanade 2005. kada ostvaruje najbolju startnu poziciju.]]

#### Honda 
Godine 2006. dotadašnja ekipa BAR-Honda pada pod 100%-tno vlasništvo Honde i mijenja ime u Honda Racing F1. Kod Jensona se ništa nije naročito promijenilo. Uz promjenu naziva tima otišao mu je dosadašnji timski kolega Japanac Takuma Sato u Super Aguri-Hondu, a došao mu je bivši ferarijevac Brazilac Rubens Barrichello. Na predsezonskim testiranjima Honda je iskazivala vrlo jake perfomanse na svom bolidu i Jenson je u sezonu krenuo sa željom da konačno počne pobjeđivati. Ipak, sezona je počela prosječno bez ikakvih bitnijih prednosti u odnosu na ostale. Jenson je te sezone naprosto deklasirao Barrichella koji je igrao punih šest godina drugu violinu u Ferrariju. Bilježi podij na drugoj utrci sezone na VN Malezije i na posljednjoj utrci u Brazilu (treće mjesto).

Sredina sezone bila je loša, ali od VN Mađarske i ostvarenja sna, osvajanja prve pobjede u F1 Jenson bilježi najveći zbir osvojenih bodova u zadnjih šest utrka sezone, te sezonu završava u sjajnoj formi i na vrlo uzlaznoj putanji. Pobjedom na kišnom Hungaroringu postaje biti prvi britanski vozač koji je pobijedio još od marta 2003. i pobjede Davida Coultharda na VN Australije i prvi engleski pobjednik sedam godina nakon Damona Hilla. Sezonu završava na šestom mjestu s 56 bodova.

Godine 2007. Jenson nastavlja s Hondom. Pogreška u samom startu dizajna bolida i u samom daljnjem razvoju bolida dovele su ekipu na samo začelje poretka. Jenson je sezonu završio na 15 mjestu sa šest bodova. Tokom zimske pauze i nakon godine dana pauze u ekipu dolazi bivši proslavljeni tehnički direktor iz Ferrarija Ross Brawn u kojeg su svi polagali nade, prvenstveno i sâm Jenson, i da će za sezonu 2008. bolid ipak biti malo bolji.

Jensona je sezona 2008. demotivirala da je izgubio ekipni dvoboj protiv Barrichella. Sezonu je završio kao posljednji vozač koji je osvajao bodove na 18. mjestu s tri boda. U decembru 2008. iznenada bez ikakvih ranijih najava Honda najavljuje povlačenje iz F1 i gašenje svog F1 projekta odnosno, ekipe Honda Racing F1 zbog svjetske ekonomske krize te ekipu ostavljaju na prodaju. Neizvjesnost opstanka i sama prodaja ekipe trajala je tri mjeseca, da bi je na kraju u potpunosti preuzeo Ross Brawn i preimenovao u Brawn GP.

#### Brawn 
[mini|lijevo|Button vodi na utrci za [VN Australije.]]
Godina 2009. Jensonu je obilježila dobar početak. Dobio je najbolji bolid na gridu u novoj sezoni.

Na otvorenju nove sezone pobjeđuje lakoćom, a njegov timski kolega Barrichello završava kao drugi.

## Rezultati 
### Sažetak karijere 
### Potpuni spisak rezultata u Formuli 1 
(Legenda) (**Podebljane** utrke označavaju najbolju startnu poziciju, a *iskošene* najbrži krug utrke)

## Vanjski linkovi
* Službeni sajt 
* Buttonova statistika

Kategorija:Rođeni 1980.
Kategorija:Vozači Formule 1
Kategorija:Britanski vozači Formule 1
Kategorija:Biografije, Frome
Kategorija:Živi ljudi